PATVIRTINTA

 Mažeikių lopšelio-darželio „Pasaka“ direktoriaus

 2020 m. kovo 17 d. įsakymu Nr.V1-42

**MAŽEIKIŲ LOPŠELIO-DARŽELIO „PASAKA“**

**IKIMOKYKLINIO IR PRIEŠMOKYKLINIO UGDYMO MOKYTOJŲ, MENINIO UGDYMO MOKYTOJO, LOGOPEDO IR SOCIALINIO PEDAGOGO DARBO IR UGDYMO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

  **BENDROSIOS NUOSTATOS**

1. Mažeikių lopšelio-darželio „Pasaka“ (toliau–Lopšelis-darželis) ikimokyklinio ir priešmokyklinio ugdymo mokytojų, meninio ugdymo mokytojo (toliau –Mokytojai), logopedo ir socialinio pedagogo (toliau –Švietimo pagalbos specialistai) darbo ir ugdymo organizavimo nuotoliniu būdu tvarka (toliau –Tvarka) nustato Mokytojų ir Švietimo pagalbos specialistų darbo ir ugdymo proceso organizavimo nuotoliniu būdu reikalavimus iki bus atnaujintas įprastas ugdymo procesas.

2. Šis aprašas parengtas vadovaujantis Rekomendacijomis dėl ugdymo proceso organizavimo nuotoliniu būdu, patvirtintomis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372.

3. Pagrindinės šioje Tvarkoje vartojamos sąvokos:

3.1. **Nuotolinis mokymas** -mokymo būdas, kai mokantysis (ar mokomąją medžiagą pateikiantysis) yra kitoje vietoje nei ją gaunantis besimokantysis;

3.2. **Informacinės komunikacijos priemonės** – informacinė sistema „Mūsų darželis“; elektroninis paštas; uždara „Facebook“ grupė, žinučių apsikeitimo programėlė „Facebook Messenger“ ir kitos ryšio priemonės.

3.3. **Nuotolinio mokymo(si) laikas –**tai abipusiu susitarimu grįstas laikas, per kurį vaikas, gavęs Mokytojo ar Švietimo pagalbos specialisto užduotis, jas atlieka vienas arba kartu su tėvais (globėjais, rūpintojais). Mokymo(si) trukmė priklauso nuo skiriamų užduočių ir siekiamų tikslų;

3.4. **Nuotolinio mokymo priemonės** -Mokytojų, Švietimo pagalbos specialistų, vaikų ir jų tėvų (globėjų, rūpintojų) nuotoliniam mokymui(si) naudojamos priemonės (kompiuteris, planšetė, išmanusis telefonas);

3.5. **Skaitmeninės mokomosios priemonės** -skaitmeninis turinys, kurį sudaro Švietimo, mokslo ir sporto ministerijos rekomenduojamos ir laikinai laisvai prieinamos įvairių įmonių siūlomos skaitmeninės programėlės (mobiliosios aplikacijos) Mokytojų, Švietimo pagalbos specialistų sukurta mokomoji medžiaga, skirta ikimokyklinio ir priešmokyklinio amžiaus vaikų kompetencijų ugdymui(si) nuotoliniu būdu;

3.6. **Informacinių technologijų specialistas (IKT koordinatorius) -**Lopšelio-darželio direktoriaus įsakymu paskirtas asmuo, konsultuojantis Mokytojus ir Švietimo pagalbos specialistus, tėvus (globėjus, rūpintojus) technologijų naudojimo klausimais.

4. Ugdymo procesas organizuojamas nuotoliniu būdu įgyvendinant Lopšelio-darželio ikimokyklinio ugdymo programą „Vaikystės takeliu“ (toliau -Ikimokyklinio ugdymo programa) ir Priešmokyklinio ugdymo bendrają programa iki kol bus atnaujintas įprastas ugdymo procesas

**II SKYRIUS**

 **MOKYTOJŲ IR ŠVIETIMO PAGALBOS SPECIALISTŲ DARBO ORGANIZAVIMAS**

5. Lopšelis –darželis suteikia:

5.1. visą reikalingą informaciją ir nustatyta tvarka konsultuoja Mokytojus, Švietimo pagalbos specialistus ir tėvus (globėjus, rūpintojus) ugdymo proceso organizavimo nuotoliniu būdu klausimais;

5.2. galimybę (susitarus) naudotis Mokytojams, Švietimo pagalbos specialistams ir tėvams (globėjams, rūpintojams) Nuotolinio mokymo priemonėmis (jeigu Lopšelis-darželis tokias galimybes turi);

6. Mokytojų ir Švietimo pagalbos specialistų funkcijos:

6.1. parengti užduotis vaikams atsižvelgiant į Skaitmenines mokomąsias priemones;

6.2. planuoti ugdymo procesą vadovaujantis Ikimokyklinio ugdymo programa ar Priešmokyklinio ugdymo bendrąja programa, grupės ilgalaikiu ugdomosios veiklos planu;

6.3. bendrauti ir bendradarbiauti su grupės vaikų tėvais (globėjais, rūpintojais) naudojantis informacinėmis komunikacijos priemonėmis.

6.4. nuolat komunikuoti, konsultuotis su Lopšelio-darželio direktoriumi, direktoriaus pavaduotoju ugdymui ir Informacinių technologijų specialistu (IKT koordinatoriumi) ugdymo organizavimo nuotoliniu būdu klausimais;

6.5. nuolat vertinti ir fiksuoti vaikų pasiekimus informacinėje sistemoje „Mūsų darželis“ ir apie juos informuoti vaikų tėvus (globėjus, rūpintojus) naudojantis informacinėmis komunikacijos priemonėmis.

6.6. užtikrinti vaikų ir tėvų (globėjų, rūpintojų) duomenų apsaugą komunikuojant per informacines komunikacijos priemones.

7. Mokytojų ir Švietimo pagalbos specialistų darbas nuotoliniu būdu vyksta pagal Lopšelio-darželio direktoriaus patvirtintą darbo grafiką laikotarpiui iki kol bus atnaujintas įprastas ugdymo procesas.

8. Ugdymo turinys planuojamas grupės Mokytojams bendradarbiaujant pagal darbo sutartyje numatytą darbo krūvį.

**III SKYRIUS**

**UGDYMO PROCESO ORGANIZAVIMAS, PLANAVIMAS, VAIKŲ PASIEKIMŲ VERTINIMAS IR BENDRADARBAIVIMAS SU TĖVAIS**

9. Ugdymo proceso organizavimas ir planavimas, Mokytojai:

9.1. ugdymą organizuoja naudodami Informacinės komunikacijos priemones (informacinę sistemą „Mūsų darželis“, grupės uždarą „Facebook“ grupę, žinučių apsikeitimo programėlę „Facebook Messenger“);

9.2. parengia grupės vaikų savaitės ugdomosios veiklos planą (toliau –Planas) informacinėje sistemoje „Mūsų darželis“;

9.3. vaizdines arba tekstines užduotis sukuria patys, atsižvelgdami į rekomenduojamas Skaitmenines mokomąsias priemones ar kitą skaitmeninį turinį, skirtą ikimokyklinio ir priešmokyklinio amžiaus vaikų ugdymui(si).

9.4. užduotys turi atitikti vaikų amžių, tikslingos ir pateiktos suprantamai. Tekstas trumpas ir informatyvus (galima tokia užduoties pateikimo seka: 1 žingsnis –užduoties pristatymas, 2 žingsnis –užduoties atlikimo forma(-os), 3 žingsnis –užduoties vertinimas, 4 žingsnis –užduoties atlikimo terminas). Prie teksto gali būti pridedamas priedas (hipersaitas arba video, foto ar kt.);

10. Vaikų ugdymo(si) pasiekimų fiksavimas ir vertinimas, Mokytojai:

10.1. vaikų pasiekimus fiksuoja informacinėje sistemoje „Mūsų darželis“ įprasta tvarka;

11. Švietimo pagalbos specialistai:

11.1. logopedas parengia individualias užduotis kalbos trūkumų šalinimui vaikams, turintiems specialiųjų ugdymosi poreikių ir jas išsiunčia nuotoliniu būdu.

11.2. socialinis pedagogas parengia individualias užduotis emocinių –socialinių gebėjimų ugdymui(si) vaikams, įtrauktiems į pagalbos gavėjų sąrašą ir jas išsiunčia nuotoliniu būdu.

11.3. teikia rekomendacijas tėvams (globėjams, rūpintojams) informacinėje sistemoje „Mūsų darželis“.

12. Tėvai (globėjai, rūpintojai) gali:

12.1. padėti vaikams atlikti (arba kartu atlikti) Mokytojų ar Švietimo pagalbos specialistų pateiktas užduotis;

12.2. padėti atsiųsti (arba atsiųsti) atliktas užduotis, naudodamiesi su Mokytojais ar Švietimo pagalbos specialistais nuotoliniu būdu.

12.3. nuolat konsultuotis su Mokytojais ar Švietimo pagalbos specialistais sutartu laiku nuotoliniu būdu.

12.4. Vaikams, kurie neturi galimybių naudotis nuotolinio mokymo priemonėmis, Mokytojai ir Švietimo pagalbos specialistai užduotis pateikia telefonu ar kitais su tėvais (globėjais, rūpintojais) sutartais būdais.

**IV SKYRIUS**

**BAIGIAMOSIOS NUOSTATOS**

13. Mokytojai ir Švietimo pagalbos specialistai įsipareigoja užtikrinti Lopšelio-darželio ir asmens (vaikų ir jų tėvų (globėjų, rūpintojų), Lopšelio-darželio darbuotojų) duomenų apsaugą.

14. Už Taisyklių laikymąsi atsakingi Mokytojai ir Švietimo pagalbos specialistai, koordinuoja Lopšelio-darželio direktorius, stebėseną vykdo direktoriaus pavaduotojas ugdymui.

 \_\_\_\_\_\_\_\_\_\_\_\_